Komisijos sprendimas
2004 m. kovo 5 d.
iš dalies keičiantis Sprendimą 2003/467/EB dėl pareiškimo, kad tam tikrose Italijos provincijose galvijų tuberkuliozė ir bruceliozė oficialiai nenustatytos
(pranešta dokumentu Nr. C(2004) 666)
(tekstas svarbus EEE)
(2004/230/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], ypač į jos A priedo I skyriaus 4 dalį ir A priedo II skyriaus 7 dalį,
kadangi:
(1) valstybių narių, kuriose galvijų tuberkuliozė ir bruceliozė oficialiai nenustatytos, sąrašai sudaryti 2003 m birželio 23 d. Komisijos sprendime 2003/467/EB, nustatančiame tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą [2];
(2) Italija pateikė Komisijai dokumentus, įrodančius, jog Toskanos regiono Grossetto provincijoje laikomasi atitinkamų Direktyvoje 64/432/EEB numatytų sąlygų, kad būtų galima paskelbti, jog šioje provincijoje tuberkuliozė galvijų bandose yra oficialiai nenustatyta;
(3) Italija taip pat pateikė Komisijai dokumentus, įrodančius, jog Toskanos regiono Arezzo, Grossetto, Livorno, Lucca ir Pisa provincijose laikomasi atitinkamų Direktyvoje 64/432/EEB numatytų sąlygų, kad būtų galima paskelbti, jog šiose provincijose bruceliozė galvijų bandose yra oficialiai nenustatyta;
(4) įvertinus Italijos pateiktus dokumentus, turėtų būti paskelbta, jog Toskanos regiono Grossetto provincijoje tuberkuliozė galvijų bandose yra oficialiai nenustatyta, o Toskanos regiono Arezzo, Grossetto, Livorno, Lucca ir Pisa provincijose galvijų bandose yra oficialiai nenustatyta bruceliozė;
(5) todėl Sprendimas 2003/467/EB turėtų būti atitinkamai iš dalies pakeistas;
(6) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
NUSPRENDĖ:
1 straipsnis
Sprendimo 2003/467/EB I ir II priedai iš dalies keičiami pagal šio sprendimo priedą.
2 straipsnis
Ši direktyva skirta valstybėms narėms.
Priimta Briuselyje, 2004 m. kovo 5 d.